täna on vist kolmapäev.    töö juures sööklas töötab meil uus noor vene näitsik. muidu kena, aga loll kui lauajalg. sõnagi eesti keelt ei räägi. aru ka mitte midagi ei saa. aremad inimesed, kelle soove ei mõisteta on seetõttu sunnitud sööma tellitud kartuli asemel riisi jne. ants valgustas mind, et kui ta on loll kui lauajalg, siis küllap ta köögis lauajalana töötaski. aga kuna endine söökla töötaja Pr. Kurjus Ise läks ära, tuli Lauajalg kööki appi. Homme lubas Mare taas sööklasse tuua  kaebuste raamatu. Eks siis hakkame oma probleeme ja frustratsiooni Lauajala peale välja elama.    Täna oli Kadripäev. Kadri Laupäev. Kuna olin oma veiksele vennale kurtnud, et näe, ühtki marti ei käinud, otsustas ta mu kurbust leevendada. nii siis laekuski meigitud, kübaraga ja valges ema suveseelikus vend koos eskordi - ema ja isaga meile. vend esitas vaikselt ühe prantsuse keelse luuletuse. ta on mul tõeline kompu. irmus kallis. õnneks tänapäeva kadrid enam põrandale rämpsu ei loobi ja toas  inetult ei kriiska ning pori laiali ei trambi. tänapäevane kadri tuleb külla kaasas isetehtud lihapirukad. väga armas.    tööl käisin ka. nagu ikka. eredaim moment oli kalle, kes peitis end andrei eest kapi taha. andrei üritas tähtsatest tööasjadest vestelda, aga kalle peitis end ära. selline lihtne ja loogiline huumor mulle meeldib.